George Van Biesbroeck

George-Achille Van Biesbroeck, later George A. Van Biesbroeck, (* 21. Januar 1880 in Gent; † 23. Februar 1974 in Tucson, Arizona) weer en US-amerikaanschen Astronom, de in Belgien boren weer. Boren weer he as Georges-Achille Van Biesbroeck, man later na sien Utwannern in de USA nööm he sik George A. Van Biesbroeck.

 Leven un Wark 
Van Biesbroeck hett den perioodschen Komeet 53P/Van Biesbroeck opdeckt, as ok de nich-perioodschen Kometen C/1925 W1 (Van Biesbroeck 1) un C/1935 Q1 (Van Biesbroeck 2). Butendem hett he sössteihn Asteroiden opdeckt.

Toeerst weer he Ingenieur, man den Beroop hett he opgeven un wessel na’n Staff vun de Königliche Steernwacht in Uccle. Wiel den Eersten Weltkrieg kreeg he en Inladung, an de Yerkes-Steernwacht in Wisconsin to forschen. Sien Familie künn he mitnehmen, also wanner he ut in de USA un hett dorna vör allem op dat Rebeet vun Dubbelsteerns, Kometen, Atseroiden un Ännerliche Steerns arbeit. 1945 is he offiziell in Rohstand gahn, liekers hett he wieter arbeit. 1963 is he an’t Lunar and Planetary Laboratory in Tucson wesselt, woneem he ünner Gerard Kuiper wieter arbeit hett.

 Utteken 
Van Biesbroeck kreeg 1957 de James Craig Watson Medal. Bito weer na em de Asteroid (1781) Van Biesbroeck nöömt, as ok de Maandkrater Van Biesbroeck. De vun em opdeckte Ro’e Dwargsteern VB 10 (Wolf 1055 B) warrt mitünner ok as Van Briesbroeck sien Steern betekent. Na em is wieter ok de George Van Biesbroeck Pries nöömt, de vun de American Astronomical Society utgeven warrt.
+ Opdeckte Asteroiden: 16 (990) Yerkes  23. November 1922 (993) Moultona  12. Januar 1923 (1024) Hale  2. Dezember 1923 (1027) Aesculapia  11. November 1923 (1033) Simona  4. September 1924 (1045) Michela  19. November 1924 (1046) Edwin  1. Dezember 1924 (1079) Mimosa  14. Januar 1927 (1270) Datura  17. Dezember 1930 (1312) Vassar  27. Juli 1933 (1464) Armisticia  11. November 1939 (2253) Espinette  30. Juli 1932 (2463) Sterpin  10. März 1934 (3211) Louispharailda  10. Februar 1931 (3378) Susanvictoria  25. November 1922 (3641) Williams Bay  24. November 1922

 Weblenken 
 Publikatschonen vun G. van Biesbroeck in’t Astrophysics Data System
 Naropen op G. van Biesbroeck in’t Astrophysics Data System

Kategorie:Astronom
Kategorie:Börger von Belgien
Kategorie:Börger von de USA
Kategorie:Boren 1880
Kategorie:Storven 1974
Kategorie:Mann